कॉल्स
शुरुआत
दिसंबर 30 लॉस एंजेलेस / न्यूयॉर्क
फ़रवरी 9 फ़ीनिक्स
मार्क
रोज़
हाँ, क्या?
ओह, भगवान का शुक्र है।
माफ़ करना, माफ़ करना मैं तुम्हें पागलों की तरह फ़ोन कर रही हूँ।
हाँ, कर रही हो।
मैं... तुम बस ऐसे ही चले गए।
मैं समझ नह... तुम कहाँ हो?
मुझे ड्राइव पर जाने की ज़रूरत थी। मैं रेगिस्तान में कहीं हूँ।
धत्, मेरे हाथ से ख़ून बह रहा है।
माफ़ करना, जान।
हे भगवान, यह तुम्हारी ग़लती नहीं है।
-मुझे माफ़ कर दो। -मुझे भी ध्यान रखना चाहिए था।
ऐसा लगता है जैसे मेरी ग़लती है। तुम बहुत ग़ुस्से में थे।
हाँ, ख़ैर, तुमने मुझसे और क्या उम्मीद की थी?
मुझे लगा तुम... तुम्हें इससे ख़ुशी होगी।
मैं बस... मैं नहीं... बिल्कुल नहीं... मुझे यक़ीन ही नहीं हो रहा है।
मेरी बहन ने सही कहा था।
-बढ़िया। अच्छा। -उसने कहा था ऐसा ही होगा।
तुमने उसे बता भी दिया?
हाँ। मुझे माफ़ कर दो।
रोज़, हमने तय किया था हम बच्चे नहीं करेंगे।
यह पहली बात थी जो हमने आपस में तय की थी, पहली डेट पर।
मतलब, हम हमेशा दूसरे जोड़ों पर हँसते रहते हैं जो...
बकवास, माफ़ करना, मैं नहीं कर सकता।
रोज़, मैं बाप नहीं बन सकता। तुम जानती हो।
मार्क, क्या तुम मुझसे प्यार करते हो?
बिल्कुल करता हूँ।
तो वापस घर आ जाओ और हम इसके बारे में बात करते हैं।
मैं ड्राइववे में खड़ी हूँ,
और करना पड़ा तो मैं यहाँ तुम्हारे वापस आने तक पूरी रात भी इंतज़ार करूँगी।
ठीक है?
कृपया।
नहीं। मैं नहीं कर सकता।
मुझे अभी अकेले रहने की ज़रूरत है। माफ़ करना, मैं इसे नहीं संभाल सकता।
कृपया मुझे ऐसे छोड़कर मत जाओ।
-नहीं, मार्क। -मैं अभी इससे नहीं निपट सकता।
-मुझे तुम्हारी ज़रूरत है। -मैं नहीं कर सकता।
रोज़। रोज़?
हाँ, उसके लिए माफ़ करना। मैं कुछ सैटलाइट डिशों के पास से गुज़रा।
-मेरे ख़्याल से वह... -मार्क?
कृपया ऐसा मत करो।
तुम कहाँ हो?
मैंने तुम्हें बताया था। मैं रेगिस्तान से गुज़र रहा हूँ।
मैं दक्षिण जा रहा हूँ। क़रीब दस बजे तक ट्यूसॉन पहुँच जाऊँगा,
और मेरे ख़्याल से मैं एंडी के पास रहूँगा।
मुझे चिंता हो रही थी।
मैंने पुलिस को फ़ोन किया, मार्क। क्या तुम ठीक हो?
तुमने... पुलिस को फ़ोन किया?
मुझे लगा तुम किसी दुर्घटना का शिकार या मर गए हो।
क्या?
लाइन बस एक सेकंड के लिए कटी थी। तुम्हें लगा मेरे साथ कोई दुर्घटना हो गई?
-तुम इतना नाटक क्यों करती हो, रोज़? -नाटक?
तुम्हें गए तीन दिन हो चुके हैं, मार्क।
नहीं।
क्या मतलब है, "नहीं"?
रोज़, देखो, मैं समझता हूँ।
यह तुम्हारे लिए भी मुश्किल है, और शायद इस समय मैं स्वार्थी हूँ,
लेकिन तुम जो भी करने की कोशिश कर रही हो, मत करो।
क्या... क्या... तुम्हें क्या लगता है मैं क्या कर रही हूँ?
मुझे नहीं पता, लेकिन तुम पागल लग रही हो।
पागल?
ठीक है, मैंने तुमसे कहा मैं गर्भवती हूँ
और गेराज के दरवाज़े पर मुक्का मारने के बाद, तुम कार में बैठकर चले गए।
मैं तुमसे अब तक बात नहीं कर पाई हूँ, तीन दिन बाद,
और मैं पागल हूँ?
रोज़, अभी भी रविवार ही है।
मैं आधे घंटे पहले घर से निकला था।
-आज बुधवार है, मार्क। -क्या...
तुम्हें हुआ क्या है?
तुम मुझे डरा रहे हो।
ठीक है, क्या तुम्हारी बहन ने ऐसा करने को कहा?
बकवास जोहैना।
ठीक है, तुम्हें हर मिनट मुझे फ़ोन करना बंद करना होगा।
मार्क?
-माँ? -मार्क, क्या यह तुम हो?
माफ़ कीजिए, मुझे लगा यह... मैं अभी रोज़ से बात कर रहा था।
-मेरा बच्चा। -आप ठीक हैं?
बेटा, तुम ठीक हो तो अब मैं ठीक हूँ।
-तुम्हें क्या हो रहा है? तुम कहाँ हो? -कुछ नहीं।
माँ, आराम से, ठीक है?
रोज़ गर्भवती है, तो वह... बस वही है।
जानती हूँ, बेटा।
उसने आपको बता भी दिया?
ओह, बेटा। उसे बताने की ज़रूरत नहीं थी। मैंने देख लिया।
उसका चार महीने का गर्भ है, मार्क।
आप क्या कह रही हैं, माँ?
मैंने आज रोज़ को देखा और उसका पेट काफ़ी निकल आया है।
-वह बहुत उदास है। -क्या बक...
मतलब उसे तुम्हारी बहुत याद आती है लेकिन...
माँ, मैं ट्यूसॉन जा रहा हूँ।
मैं कुछ दिनों के लिए एंडी के पास रहूँगा।
बस दो दिन, अपना दिमाग़ सही जगह ले आऊँ, ठीक है?
इसके बारे में क्या करना है यह तय करने के लिए अभी बहुत समय है, ठीक है?
उसने कहा उसका चार हफ़्ते का गर्भ है।
चार हफ़्ते, चार महीने नहीं।
हफ़्ते।
इसी वक़्त कार मोड़ो।
नहीं माँ, आप बस... आप समझ नहीं रही हैं।
मैं नहीं समझ रही हूँ?
मैं एकदम समझती हूँ उस लड़की पर क्या बीत रही है।
-मैंने तुम्हें अकेले पाला है। -देखिए, अभी नहीं कर सकता... माँ?
-बेटा, तुम्हें गए चार महीने हो चुके हैं। -माँ? बस... बस हो गया, अलविदा।
हैलो, मैं एंड्रयूज़ आईटी से एंड्रयू हूँ।
अभी फ़ोन पर नहीं आ सकता हूँ इसलिए एक संदेश छोड़ दो।
अरे, भाई, यह मैं हूँ, दोस्त। मार्क।
उम्मीद है आज रात तुम किसी डेट पर नहीं जा रहे हो,
क्योंकि मैं तुम्हारे सोफ़े पर सोने वाला हूँ।
यार, मेरा रोज़ के साथ झगड़ा हो गया।
और वह...
वह गर्भवती है।
और मैं नहीं कर सकता।
म-मैं बस न... मैं इसके लिए प्रतिबद्ध नहीं हो सकता हूँ, पता है?
किसी को ज़िंदगी भर प्यार करने का वादा करूँ
जब मेरे अपने पिता मुझे दो मिनट के लिए प्यार नहीं कर पाए।
ख़ैर, मुझे इस समय एक दोस्त की ज़रूरत है।
यहाँ सड़कें काफ़ी खाली हैं, दोस्त,
तो मेरे ख़्याल से मैं करीब दस बजे पहुँच जाऊँगा, अगर कोई आपत्ति ना हो?
जल्दी मिलता हूँ, दोस्त।
हैलो, यार।
-मार्क? -हाँ, यार, माफ़ करना,
मैंने अभी तुम्हारे फ़ोन पर एक बेकार सा संदेश छोड़ा है।
म-मैं बस पूछ रहा था अगर मैं
-तुम्हारे घर पर रुक सकता हूँ, दोस्त। -क्या बकवास है, मार्क?
व्हो, दोस्त, क्या हो गया, यार?
मैं जानता था तुम्हें बच्चे नहीं चाहिए, लेकिन मैंने कभी...
मैंने कभी नहीं सोचा था तुम ऐसे आदमी बन जाओगे।
-कैसा आदमी? -वह आदमी जो भाग जाता है।
किसने कहा मैं भाग रहा हूँ?
मुझे आज ही पता चला कि वह गर्भवती है, और मुझे अकेले रहने की ज़रूरत है।
दिमाग़ ठंडा करने की। मैं ऐसे ही गर्भपात की माँग नहीं कर सकता हूँ।
और सच कहूँ तो मुझे नहीं लगता...
गर्भपात? व्हो, रुको, मार्क।
बच्चा छह महीने पहले जन्म ले चुका है।
मैं तुम्हारी पत्नी की मदद करने के लिए वापस फ़ीनिक्स आ गया, दोस्त।
उसके पैदा होने के समय मैं वहाँ था।
अरे, यार।
वाक़ई? तुम भी? छोड़ो भी। ऐसा मत करो।
क्या ना करूँ? तुम क्या कह रहे हो?
यार, कैसे... कैसे...
छोड़ो भी, यार, यह बकवास है।
तुम उनका साथ कैसे दे सकते हो?
उनका? वे कौन हैं?
वे, बेकार जोहैना और पता नहीं कौन।
उसने रॉब के साथ ऐसा ही कुछ किया था, याद है?
हम सबको उसे रोज़ एक ही समय पर फ़ोन करना होता था
और उससे किसी तरह उसकी नशे की लत छूट जाती।
मैं जानता हूँ यह उसका एक और पागलपन वाला तरीका है, यार।
-नहीं है। -हाँ, यह है।
-और यह काम नहीं कर रहा है। -ऐसा नहीं है।
मैं बताता हूँ क्यों, क्योंकि मैं जानता हूँ यह बकवास है।
बल्कि इसके कारण मेरा गाड़ी चलाते रहने का मन कर रहा है।
मार्क, मैं जोहैना से बहुत बात करता हूँ।
और दरअसल वह इकलौती है जिसे तुम्हारी इस बकवास पर विश्वास है।
-मेरी बकवास? -हाँ।
जोहैना कहती है तुम झूठ नहीं बोल रहे हो जब तुम कहते हो कि तुम अभी घर से निकले हो।
उसने कहा तुम किसी दशा से ग्रस्त हो
जहाँ अकेले गाड़ी चलाने से या... मुझे पता नहीं।
उसे लगता है वह किसी चीज़ से शुरू होती है, ठीक है?
और तुम्हें अचानक यक़ीन हो जाता है कि तुम वही दिन जी रहे हो।
ओह, वाक़ई? क... कौन सा दिन?
जिस दिन तुमने अपनी ज़िन्दगी बर्बाद की थी, मार्क।
जिस दिन तुम अपनी गर्भवती पत्नी को छोड़कर रेगिस्तान में चले गए।
नहीं, नहीं, एंडी। छोड़ो भी, यार। बस करो।
आज कौन सा दिन है?
मुझे बताओ आज कौन सा दिन है।
आज... आज... रविवार है। रविवार, नौ फ़रवरी।
मैं आधे घंटे पहले अपने घर से निकला था और तब कोई बच्चा नहीं था।
अपने फ़ोन की स्क्रीन को देखो।
उसमें कौन सी तारीख़ लिखी है?
दोस्त, मैं गाड़ी चला रहा हूँ, मुझे पता भी नहीं...
कृपया, मार्क। मार्क, बस मुझे स्क्रीन पढ़कर सुनाओ।
ओह, बकवास। ठीक है, एक सेकंड। भगवान।
ख़ैर, ज़ाहिर है इसमें लिखा है...
नहीं, नहीं। ठीक है।
वह... तुमने कैसे...
यह... यह बढ़िया चालाकी है, दोस्त। तुमने यह कैसे किया?
मैंने कुछ नहीं किया।
नहीं, तुमने अभी मेरे फ़ोन पर तारीख़ बदल दी।
साल भी अलग है।
हाँ, क्योंकि साल अलग है। मार्क, अलग है।
नहीं है। तुम मुझे बेवक़ूफ़ बनाने की कोशिश कर रहे हो।
मार्क, मैं तुमसे प्यार करता हूँ।
वाक़ई करता हूँ, और मैं ख़ुश हूँ कि तुमने आख़िरकार फ़ोन उठाया।
लेकिन अब तुम्हारा एक बच्चा है, दोस्त।
और एक ख़ूबसूरत पत्नी जिसे वाक़ई तुम्हारी ज़रूरत है।
तो, तुम जहाँ भी हो, कार मोड़ो और उनके पास घर जाओ।
मुझे यक़ीन है अब भी बहुत देर नहीं हुई है।
हैलो?
एंडी? एंडी? तुम वहाँ हो? एंडी?
मार्क? क्या यह तुम हो?
माँ? क्या आप एंडी के साथ हैं?
ओह, मेरा बच्चा।
मेरा बच्चा।
आप ठीक हैं?
-मैंने तुम्हें फ़ोन किया... -माँ।
...क्योंकि तुमसे आख़िरी बार किसी ने भी पाँच साल पहले बात की थी।
वह तुम्हारा दोस्त, एंडी, था।
मैं बस अभी एंडी से बात कर रहा था।
आप ठीक हैं?
मार्क, तुम्हारे ग़ायब होने के बाद से मैं ठीक नहीं हूँ।
मेरी बुरी हालत हो गई। बहुत बुरी हालत हो गई, बेटा।
म-मैं तुम्हें परेशान नहीं करना चाहती, लेकिन शायद बताने का दूसरा मौक़ा ना मिले...
क्या बताने का?
मैं जानती हूँ तुम अपने परिवार को छोड़कर क्यों भाग गए।
वह तुम्हारे पिता की वजह से था।
-तुम्हारे पैदा होने पर वे हमें छोड़ गए थे। -माँ।
मेरी बात सुनो।
तुम्हारे पिता को कभी पता ही नहीं था कि मैं गर्भवती हूँ।
रुकिए, क्या?
वह... वह सेना में थे।
जिस दिन मुझे पता चला मैं गर्भवती हूँ वे कूच कर रहे थे,
और मुझमें उन्हें बताने की हिम्मत नहीं थी।
उसके कुछ हफ़्तों बाद एक दुर्घटना में उनकी मौत हो गई।
आप क्या कह रही हैं, माँ? मैं...
तुम बहुत छोटे थे जब तुमने उनके बारे में पूछना शुरू किया,
तो मैंने तुमसे कहा कि वे दुनिया में कहीं रोमांच कर रहे हैं,
और एक दिन वे घर आ जाएँगे।
तुम बस एक बच्चे थे, और उस कहानी से तुम बहुत ख़ुश हुए।
कभी-कभी तुम अपने दोस्तों से कहते कि वे एक पुरातत्त्ववेत्ता हैं।
उसके बाद वे एक एस्ट्रोनॉट या फ़िल्मी सितारा थे।
जिससे भी तुम्हें ख़ुशी मिलती थी।
वह मैं तुमसे कैसे छीन सकती थी?
ओह, माँ।
और एक दिन, तुमने दोबारा कभी नहीं पूछा।
आपने ऐसा क्यों किया?
मैं जानती हूँ तुम्हारे पिता तुमसे बहुत प्यार करते
क्योंकि तुम एक अच्छे इंसान हो, मार्क।
सुना तुमने? तुम एक अच्छे इंसान हो।
मार्क? मार्क?
बेटा, तुम वहाँ हो?
मार्क!
नहीं!
नहीं।
हे भगवान, मैं क्या कर रहा हूँ? मैं क्या कर रहा हूँ?
माँ? आप वहाँ हैं?
माँ?
काश आपने मुझे सालों पहले सच बता दिया होता।
वाक़ई। लेकिन मैं समझता हूँ।
अब जब मुझे पता है वे मर चुके हैं, मैं बस...
इससे मैं बस... मैं बस उदास हो गया हूँ।
मैं बस बहुत उदास हो गया हूँ।
माँ, मुझे पता नहीं अगर आप यह सुन रही हैं
लेकिन मैं... मैं बस... मैं... मैं कार को मोड़ लूँगा।
मैं अपनी पत्नी को फ़ोन करूँगा और उससे कहूँगा कि मैं घर आ रहा हूँ।
-हैलो? -हैलो।
हाँ?
ओह, माफ़ करना, क्या... मैं... मैं रोज़ को खोज रहा हूँ।
नहीं, यहाँ कोई रोज़ नहीं है, दोस्त। मैं हेसूस हूँ।
यह 555-0133 है?
हाँ, यह मेरा नंबर है।
अरे, नहीं। ठीक है।
बस करो।
एंडी बोल रहा हूँ।
एंडी, दोस्त, मैं हूँ। मार्क।
अच्छा, मत... कृपया घबराना वगैरह मत, कृपया।
देखो, तुमने मुझसे कुछ मिनट पहले कहा था
कि मेरे पास चीज़ें सही करने के लिए शायद समय बाकी हो।
हे भगवान, मार्क।
मैं जानता हूँ तुम कहोगे वह सालों पहले हुआ था।
लेकिन मेरे लिए बस अभी हुआ था।
मैं अभी घर आ रहा हूँ और अपनी पत्नी को यह बताना चाहता हूँ।
मार्क। मैं... पता नहीं... पता नहीं तुम्हें यह कैसे बताऊँ।
रोज़ ने तुम्हें सालों पहले तलाक़ दे दिया।
तुम्हें आधिकारिक रूप से मृत घोषित कर दिया गया, दोस्त।
तुम्हारी माँ के अंतिम संस्कार के बाद, पता है,
हम सबने सोचा तुम उसके लिए तो आओगे।
और जब तुम नहीं आए, बस वही अंत था।
अब रोज़ की नई ज़िंदगी है।
कितना समय गुज़र चुका है?
-तुम क्या बात कर रहे हो? -हमारी आख़िरी बातचीत से।
अरे, मार्क, पता नहीं, यार।
बताओ मुझे।
जूलियन आज बारह साल का हो गया।
हम अभी उसके जन्मदिन की पार्टी मना रहे हैं।
जूलियन?
वह तुम्हारा बेटा है।
जूलियन तुम्हारा बेटा है।
मेरा... मेरा एक बेटा है?
दोस्त, मेरी बात सुनो, तुम ऐसा नहीं करते रह सकते हो।
तुम हर थोड़े सालों में प्रकट होकर ऐसे परेशानी नहीं फैला सकते हो, यार।
कृपया, क्या रोज़ वहाँ है? क्या वह... क्या वह तुम्हारे साथ है?
क्या तुम फ़ोन उसे दे सकते हो, कृपया?
नहीं। नहीं, मुझे नहीं लगता यह अच्छा विचार है।
मैं उसे कुछ बताना चाहता हूँ। कृपया।
अच्छा। ठीक है।
अरे। हाँ, हाँ, वही है। मार्क है।
-हैलो? -रोज़, यह मैं हूँ।
मैं बस तुम्हें बताना चाहता हूँ, मैं तुमसे प्यार करता हूँ।
और मुझे अफ़सोस है, मुझे बहुत अफ़सोस है।
मुझे माफ़ कर दो कि मैंने तुम्हारे साथ ऐसा किया।
मैं बहुत डर गया था। मैं बहुत, बहुत डर गया था।
मैं घर आ रहा हूँ, ठीक है?
मार्क, कृपया ऐसा मत करो।
मुझे करना होगा।
देखो, अगर बारह साल के बाद तुम्हें अचानक लगता है
कि तुम अपने बेटे से मिलना चाहते हो,
तुम जानते हो मैं तुम्हें नहीं रोकूँगी, लेकिन आज नहीं।
इस तरह उसके जन्मदिन के बीच में नहीं।
तुम अब भी मुझसे प्यार करती हो?
मैं...
कृपया।
अब मैं एंडी की पत्नी हूँ।
क्या?
तुम्हारे ग़ायब होने के बाद वह मेरा सहारा था और यह बस हो गया।
और वह...
हैलो? मार्क, तुम वहाँ हो?
मेरा हाथ। मेरा हाथ।
हैलो?
जाने दो। मैं कुछ मिनटों में घर पहुँच जाऊँगा, ठीक है?
लेकिन चिंता मत करो, मैं... मैं उस पार्टी में नहीं आऊँगा
क्योंकि मैंने अभी देखा कि मेरे हाथ से अब भी ख़ून बह रहा है।
-तुम्हारे हाथ से? -मेरे दाएँ हाथ से।
मैं उसे ही देख रहा हूँ।
गेराज के दरवाज़े पर मुक्का मारने से मैं अब भी घायल हूँ,
जब मैं थोड़ी ही देर पहले तुम्हें छोड़कर गया था।
मैं समझी नहीं तुम क्या कह रहे हो।
इसका मतलब तुम जहाँ भी हो, वह दूसरा समय या जगह वगैरह है।
लेकिन जब मैं घर पहुँचूँगा, मैं जानता हूँ वह... वहाँ बस तुम होगी,
हमारे ड्राइववे में मेरा इंतज़ार कर रही होगी, जैसा कि तुमने वादा किया था।
वह बारह साल पहले की बात है, मार्क।
शायद तुम्हारे लिए, लेकिन मेरे लिए नहीं।
और कुछ मिनटों में जब मैं घर पहुँचूँगा, मुझे पता चल जाएगा मैं सही हूँ या नहीं।
तुमने मेरा दिल तोड़ा है, मार्क।
मैंने तुमसे बहुत प्यार किया था।
लेकिन कृपया, कृपया अब वापस मत आओ।
कृपया, मार्क।
रोज़।
रोज़!
रोज़, मैं लगभग घर पहुँच गया हूँ। बस एक मिनट और, ठीक है?
बस एक मिनट और मैं हमारे ड्राइववे में होऊँगा।
हैलो?
क्या यह मार्क है?
हाँ।
मैं... म-मैं जूलियन हूँ।
मैं रोज़ वॉल्श का बेटा हूँ।
हे भगवान।
म-मुझे पता नहीं अगर यह वाक़ई में आप हैं या...
या कोई आदमी जिसके पास मेरे पिता का पुराना नंबर है, या...
नहीं, यह... यह मैं हूँ।
मैंने इस नंबर को कितनी बार मिलाया है, मैं...
मुझे अफ़सोस है मैं तुम्हारे लिए वहाँ नहीं था।
वाक़ई अफ़सोस है।
मुझे माफ़ कर दो।
हाँ...
देखिए...
अगर... अगर किसी दिन किसी वजह से आप...
पता नहीं, बियर वगैरह के लिए मिलना चाहें, हाँ... मैं बस...
मुझे लगा मुझे आपको बता देना चाहिए मैं... मुझे उससे कोई आपत्ति नहीं होगी।
जूलियन, मेरी बात सुनो।
हम वह बियर पीयेंगे, ठीक है?
हम वह सब करेंगे। और बहुत सारी दूसरी चीज़ें।
सुन रहे हो?
मैं वादा करता हूँ। मैं तुम्हें दोबारा कभी निराश नहीं करूँगा।
और मैं जो हो सकता है वह करूँगा
कि तुम दुनिया के सबसे ख़ुश इंसान बनो।
वादा करता हूँ।
वह अच्छा रहेगा।
लेकिन उससे पहले, मुझे तुम्हारी माँ से मिलना है, ठीक है?
क्योंकि मेरे ख़्याल से वह मेरा इंतज़ार कर रही है।
हाँ। ठीक है।
तुमसे प्यार है, बेटा।
आपसे भी प्यार है, पापा।
ठीक है।
मैं घर आ गया।
-शुभकामनाएँ। -शुक्रिया। अलविदा।
रोज़। रोज़, मैं घर आ गया। रोज़?
उप-शीर्षक अनुवादक: मीनू